રાજ્યમાં 2017ની વિધાનસભાની ચૂંટણીની માટે બીજેપી દ્વારા તૈયારી શરૂ કરી દેવામાં આવી રહી છે. આ તૈયારીની ભાગ રૂપે મહેસાણામાં બીજેપીની બે દિવસીય પ્રદેશ કારોબારી મળી હતી. પહેલા દિવસે સવારે 10 વાગ્યે પ્રદેશ હોદ્દેદારો અને જિલ્લા પ્રમુખ સાથે પ્રદેશ અધ્યક્ષ બેઠક કરી હતી ત્યાર બાદ સાંજે 4 વાગ્યે પ્રદેશ કારોબારીની બેઠક શરૂ કરવામાં આવી હતી. આ બેઠકમાં રાજ્ય મુખ્યમંત્રી આનંદીબેન પટેલ પ્રદેશ પ્રભારી ડૉ.દિનશે શર્મા અને રાષ્ટ્રીય ઉપાધ્યક્ષ પુરુષોત્તમ રૂપાલા સહિતાના હોદ્દેદારો ઉપસ્થિત રહ્યા હતા આ બેઠકમાં ચૂંટણી આધારિત મુદ્દાઓ ઉપર ભાર મૂકવામાં આવ્યો હતો.